b'\n_START_ARTICLE_\nJaan Jensen\n_START_SECTION_\nLooming\n_START_PARAGRAPH_\nJaan Jensen kujundas ka palju lasteraamatuid, kuid peamiselt joonistas siiski karikatuure. Tema peateemadeks oli v\xc3\xa4lispoliitiline satiir ja n\xc3\xb5ukogude \xc3\xbchiskonnas esinevad v\xc3\xa4\xc3\xa4rn\xc3\xa4htused. P\xc3\xa4rast s\xc3\xb5da h\xc3\xa4bim\xc3\xa4rgistas kuni N\xc3\xbcrnbergi protsessini fa\xc5\xa1ismi. Hiljem hakkas joonistama imperialismivastaseid karikatuure ja naeruv\xc3\xa4\xc3\xa4ristama Eesti omariiklust. Nendest karikatuuridest avaldati karikatuurikogumikud "Lehek\xc3\xbclgi Eesti iseolemise ajaloost" ja "Uutmoodi riigipirukas - kaklus vanaviisi". P\xc3\xa4rast nende kogumike ilmumist leidsid n\xc3\xb5ukogude kunstikriitikud, et Jaan Jensen kompositsioonis leidlik kunstnik, kes kasutab teravmeelselt\xc2\xa0atribuute ja evib s\xc3\xbcgavat satiirilist ps\xc3\xbchhologismi ja on N\xc3\xb5ukogude v\xc3\xb5imu jaoks usaldusv\xc3\xa4\xc3\xa4rne karikaturist.\n_START_SECTION_\nIsiklikku\n_START_PARAGRAPH_\nAastatel 1948\xe2\x80\x931957 veetis Jaan Jensen oma suved Tuhalas M\xc3\xb6ldri (Vesiveski) talus. Tuhalas tutvus ka oma tulevase abikaasa Erika-Lisette Jenseniga (s\xc3\xbcnd. P\xc3\xa4\xc3\xa4rt). Tuhalas on ta maalinud kauneid loodusvaatelisi maale.'